કોર્પોરેશનના અધિકારીઓએ આ નિર્ણયને યથાર્થ ઠરેવતા કહ્યું કે, આ નિર્ણય બાદ લોકો વધુમાં વધુ ટુવ્હિલર્સ યુઝ કરતા થશે અને આ કારણે શહેરમાં ફોર વ્હિલર્સનું પ્રમાણ ઘટશે. જેથી શહેરના રોડ પર ટ્રાફિક ગીચતાની સમસ્યા પણ ઘટશે. સ્ટેન્ડિંગ કમિટીના ચેરમેન અમુલ ભટ્ટે કહ્યું કે, ‘શહેરના A કેટેગરીના રોડ પર એક કલાક માટે કાર પાર્કિંગ ચાર્જ રુ.20 આપવો પડશે. જ્યારે B કેટેગરીના રોડ પર આ ચાર્જ રુ.15 સુધી હશે અને C કેટેગરીના રોડ પર આ ચાર્જ રુ.10 પ્રતિ કલાક સુધી રહેશે.’